Dipuku tše dingwe tša ditšhupetšo di bontšha gore basadi gantši ba be ba diriša ditšhelete tša tšhipi e le dilo tša go kgabiša. Ka gona, mohlomongwe Jesu o be a šupa tšhelete ya tšhipi yeo e bego e le mpho ya mojabohwa goba e le karolo ya magadi ao a ntšheditšwego mosadi. Go sa šetšwe gore go be go le bjalo goba go se bjalo, ke mo go kwagalago gore go lahlegelwa ga mosadi ke e tee ya ditšhelete tša gagwe tše lesome tša tšhipi go be go ka mo dira gore a tshwenyege kudu ka go nyaka go e hwetša. Na o kgona go bona boemo bjo bo swanago mehlaleng ye? Go lemogilwe gore gantši tikologo yeo re lego go yona, e lego maemo ao re itsenyago ka gare ga ona le batho bao re fetšago nako re na le bona, e re tutuetša go atlega tabeng ya go šomela mekgweng e mebotse le go tlogela e mebe.